**Εργαστήριο 5.**

**Τίτλος: «Γνωρίζοντας τον εαυτό μου»**

Αφόρμηση με αφήγηση αποσπάσματος σελ. 20-23 του Μικρού Πρίγκιπα

**Δραστηριότητα:** Αυτόματη γραφή3 «Με ερέθισμα την ιστορία που ακούσατε προτείνω να γράψετε ένα κείμενο με αυτόματη γραφή, αυθόρμητα, χωρίς να το πολυσκεφτείτε, χωρίς να σηκώσετε το στυλό καθόλου από το χαρτί και χωρίς να ξαναδιαβάσετε το κείμενο. Γράφετε οτιδήποτε σας έρχεται στο νου. Μετά βάλτε έναν τίτλο στην ιστορία σας.» (15’)

Διαβάζουμε τα κείμενα όσων θέλουν, αν είναι δυνατόν όλων των παιδιών και δεν τα κριτικάρουμε, δεν υπάρχει σωστό και λάθος. Επίσης αν κάποιο παιδί δεν θέλει να διαβαστεί το κείμενο του, δεν το πιέζουμε να το κάνει.

Στη συνέχεια συζητάμε τι μας έφερε στο νου η ιστορία του βιβλίου, με τι συσχετίζουν τα παιδιά τα «μπαομπάμπ’. Μπορούμε να βοηθήσουμε συσχετίσουμε την δουλειά του μικρού πρίγκιπα στον πλανήτη του με τη δουλειά που κάνουμε στους κήπους μας ή στα χωράφια, που ξεχορταριάζουμε από παράσιτα που ενοχλούν τις καλλιέργειες ή τα φυτά μας. Συζητάμε τι μπορεί να συμβολίζουν τα «μπαομπάμπ». Τι μπορεί να είναι τα «μπαομπάμπ’ στη ζωή μας; Τι μήνυμα μπορούμε να πάρουμε από την ιστορία;

Επεξεργασία με βάση την έννοια των «Μπαομπάμπ» (= ‘σκοτεινά σημεία του’ εαυτού μας, εγωισμός, κακές συμπεριφορές, θυμός, επιθετικότητα, παραβατικότητα, αυταρχισμός, σύνδεση με γενικότερα κοινωνικά φαινόμενα φασισμός (υπενθυμίζουμε την περίοδο που γράφτηκε το βιβλίο) ( Χρόνος 20΄)

**Επέκταση:** Φύλλο Εργασίας Νο 4- Τι «ξεχορταριάζουμε» και τι καλλιεργούμε στον εαυτό μας. Ποια είναι τα «ζιζάνια» που χρειάζεται να αφαιρέσουμε; Ποια τα σημεία του χαρακτήρα μας, που δεν μας αρέσουν και ποια δυνατά μας σημεία οφείλουμε να καλλιεργήσουμε. (Χρόνος 5’)

**Κλείσιμο-Αξιολόγηση: 5’** «Κάτι που έμαθα για τον εαυτό μου από το σημερινό εργαστήριο» Γράφει το κάθε παιδί σε ένα post it, μπορεί να είναι μια πρόταση, όχι μόνο μια λέξη και το κολλάει φεύγοντας στον πίνακα ή σε χαρτί του μέτρου.