**Εργαστήριο 3.**

**Τίτλος: «Επικοινωνία»**

**Δραστηριότητα 1.** (Υλικά: Φωτοτυπία Σχήματος 1 ή ανάρτηση της εικόνας στο διαδραστικό πίνακα, μαρκαδόροι , χαρτί Α4.) Δίνουμε το σχήμα 1. και ζητάμε να το ζωγραφίσουν μονοκοντυλιά, χωρίς να σηκώσουν το μολύβι. Στη συνέχεια καλούμε τα παιδιά να ζωγραφίσουν στο εσωτερικό ό,τι θέλουν, ελεύθερα και να γράψουν κάτι σχετικά μ αυτό που έχουν ζωγραφίσει. Χωρισμός σε μικρές ομάδας (4-6 παιδιών) & συζήτηση - ανταλλαγή των ιστοριών τους. Οδηγία: «Δείξτε τη ζωγραφιά σας και πείτε λίγα λόγια γι΄ αυτό που ζωγραφίσατε». (Χρόνος 10’)

Αφήγηση: Διαβάζουμε από το βιβλίο ο Μικρός Πρίγκιπας την αρχή της ιστορίας σελ. 8-9. Έκφραση συναισθημάτων: Πώς αισθανθήκατε, τι συναισθήματα σας δημιουργήθηκαν από το άκουσμα της ιστορίας; Η ιστορία που διαβάστηκε συνδέεται με κάποια δική σας; Σύνδεση με προσωπικά βιώματα. Παίρνει όποιο παιδί θέλει το λόγο και μιλάει για λίγο πάνω στο θέμα. (Χρόνος10΄)

**Θέμα προς διερεύνηση:** Επικοινωνία ανάμεσα στους ανθρώπους, ανάμεσα σε μικρούς και μεγάλους. Συμπλήρωση φύλλου εργασίας ατομικά. (Φύλλο Εργασίας Νο 3). Συμπληρώνουν ατομικά.

**Συζήτηση στην ολομέλεια** - Ερωτήματα για τη συζήτηση: Τι βοηθάει, κατά τη γνώμη σας, στην καλή επικοινωνία; Πώς μπορούν να μας καταλάβουν καλύτερα οι άλλοι; Πώς νιώθουμε όταν δεν μας καταλαβαίνουν; Τι ρόλο παίζει η έκφραση συναισθημάτων; (Χρόνος 20’)

**Κλείσιμο 5’:** Το κάθε μέλος της ομάδας γράφει μια λέξη που «κρατάει» από το σημερινό εργαστήριο σε post it που έχει δοθεί από πριν και το κολλάει στον πίνακα φεύγοντας.